钦定古今图书集成/历象汇编/岁功典/第041卷 > 大酺〈寒食〉 刘辰翁
## 钦定古今图书集成/历象汇编/岁功典/第041卷 > 大酺〈寒食〉 刘辰翁

“任锁窗深重帘闭，春寒知有人处。当年笑花信，问东
风情性，是娇是妒。冰柳成须，吹桃欲削，知更海棠堪
否。相将燕归后，看香泥半雪，欲归还误。漫低回芳草，
依稀寒食，朱门封絮。　少年愤羁旅。乱山断攲，树唤
船渡。正暗想、鸡声落月，梅影孤屏，更梦衾、千里似雾。
相如倦游去，掩四壁、凄共春暮。休回首，都门路，几番
行晓，个个阿娇深贮。”而今断烟细雨。